b'\n_START_ARTICLE_\nEverQuest\n_START_SECTION_\nSpillopplevelsen\n_START_PARAGRAPH_\nSpillet foreg\xc3\xa5r i en fantasiverden med middelaldertema, med trollmenn, riddere og skumle monstere i massevis. EverQuest har et 3D basert grensesnitt. Man kan velge mellom 16 spillbare raser, som for eksempel troll, dverger, alver, mennesker. Man har 16 forskjellige klasser \xc3\xa5 velge mellom, hvor hver enkelt har sine styrker og svakheter. Disse valgene bestemmer hvilke oppgaver man er best egnet til \xc3\xa5 l\xc3\xb8se.\n_START_SECTION_\nVerdenen\n_START_PARAGRAPH_\nSpillet har over 375 soner, med varierende st\xc3\xb8rrelser, som man kan bevege seg mer eller mindre fritt imellom.\n_START_SECTION_\nProgresjon\n_START_PARAGRAPH_\nSom mange andre MMORPG s\xc3\xa5 er spillopplevelsen veldig fri, og spillerne beh\xc3\xb8ver ikke f\xc3\xb8lge noen line\xc3\xa6r historie, men st\xc3\xa5r fritt til \xc3\xa5 plukke det innholdet som passer best. Det mest normale er \xc3\xa5 f\xc3\xb8lge den oppsatte progresjonen med \xc3\xa5 g\xc3\xa5 opp i niv\xc3\xa5 (level). For \xc3\xa5 komme seg opp i niv\xc3\xa5 m\xc3\xa5 man samle erfaringspoeng. Dette gj\xc3\xb8res ved \xc3\xa5 drepe monstre i spillet eller gjennomf\xc3\xb8re oppdrag._NEWLINE_Spillet har stor grad av kompleksitet og variasjon. Mye er imidlertid gjort fra utviklernes side for \xc3\xa5 gj\xc3\xb8re spillet lettere og l\xc3\xa6ringskurven mindre bratt. Det foreg\xc3\xa5r kontinuerlig utvikling av spillet, med stadige utvidelsespakker (19 til n\xc3\xa5) og modifisering av innhold._NEWLINE_Grafisk b\xc3\xa6rer spillet tildels preg av at det faktisk er fra 1999, spesielt er dette fremtredende i endel av de eldre sonene. Underveis har imidlertid grafikkmotoren til spillet blitt byttet ut, og st\xc3\xb8tter n\xc3\xa5 DirectX 9c. De nyeste sonene st\xc3\xa5r ikke s\xc3\xa6rlig tilbake for nyere spill. Eldre soner blir gradvis modernisert etterhvert. Figurene, har ogs\xc3\xa5 f\xc3\xa5tt en ansiktsl\xc3\xb8fting.\n_START_SECTION_\nInteraksjon med andre spillere\n_START_PARAGRAPH_\nI utgangspunktet baserer spillet seg p\xc3\xa5 PvE (Player versus Environment), spillere mot omgivelsene. PvP (Player versus Player), spiller mot spiller, st\xc3\xb8ttes bare i begrenset grad. etter avtale mellom spillerne, og i spesielle omr\xc3\xa5der (Arena)._NEWLINE_Grunntanken i spillet er samarbeid. Mesteparten av innholdet er laget for \xc3\xa5 passe til st\xc3\xb8rre eller mindre grupper av spillere, 2-3 opptil 72 eller flere (72 er maks antall i den st\xc3\xb8rste taktiske enheten "Raid"). En basisgruppe best\xc3\xa5r av 6 spillere. Spillere, spesielt p\xc3\xa5 h\xc3\xb8yere niv\xc3\xa5er, organiserer seg ofte i laug(engelsk: "Guilds") som er spillerdrevne organisasjoner med egne verkt\xc3\xb8y tilgjengelig for organisering og effektivisering)\n_START_SECTION_\nF2P\n_START_PARAGRAPH_\nDen 16. mars 2012 ble det mulighet for \xc3\xa5 spille gratis med noen begrensninger.\n_START_SECTION_\nUtvidelsespakker\n_START_PARAGRAPH_\n1. The Ruins of Kunark (April 2000)_NEWLINE_2. The Scars of Velious (Desember 2000)_NEWLINE_3. The Shadows of Luclin (Desember 2001)_NEWLINE_4. The Planes of Power (Oktober 2002)_NEWLINE_5. The Legacy of Ykesha (Februar 2003)_NEWLINE_6. Lost Dungeons of Norrath (September 2003)_NEWLINE_7. Gates of Discord (Februar 2004)_NEWLINE_8. Omens of War (September 2004)_NEWLINE_9. Dragons of Norrath (Februar 2005)_NEWLINE_10. Depths of Darkhollow (September 2005)_NEWLINE_11. Prophecy of Ro (Februar 2006)_NEWLINE_12. The Serpent\'s Spine (September 2006)_NEWLINE_13. The Buried Sea (Februar 2007)_NEWLINE_14. Secrets of Faydwer (November 2007)_NEWLINE_15. Seeds of Destruction (Oktober 2008)_NEWLINE_16. Underfoot (Desember 2009)_NEWLINE_17. House of Thule (Oktober 2010)_NEWLINE_18. Veil of Alaris (November 2011)_NEWLINE_19. Rain of Fear (November 2012)_NEWLINE_20. Shadow of Fear (April 2013)Gratis utvidelse_NEWLINE_21. Call of the forsaken (Oktober 2013)_NEWLINE_22. The Darkened Sea (Oktober 2014)'